open-index/open-wikipedia-markdown huggingface dataset:
Hérakleides z Alexandrie

**Hérakleides** alebo **Hérakleidés** (*Hérakleides*, iný prepis: *Hérakleidés*) bol olympijský víťaz v boxe v 1. stor. pred Kr.
 
Hérakleides z Alexandrie bol na 218. olympijských hrách v roku 93 korunovaný olivovým vencom za víťazstvo v boxe. Box (pygmé) zaradili do programu olympijských hier v roku 688 pred Kr.
 
Olympijské víťazstvo Hérakleida zaznamenal staroveký autor Pausanias, a to v súvislosti s opisom diskvalifikácie olympionika Apollónia pred finálovým zápasom v Olympii. Pausanias o tom uvádza: „*Peniazmi boli neskôr [[Ilia|Éliďanmi]] pokutovaní i iní ľudia a tiež alexandrijský pästný zápasník [[Apollónios z Alexandrie|Apollónios]], priezviskom Rhantés. U Alexandrijčanov je totiž akýmsi zvykom mať priezvisko. Tohoto muža pristihli Éliďania pri podvode ako prvého z [[Staroveký Egypt|Egypťanov]]. Nebolo zistené, že by bol dal alebo sám prijal peniaze, ale ani zistené previnenie sa počas zápasov, jeho previnením bolo toto: neprišiel totiž na zápasy v určený čas a tak bol Éliďanmi ([[hellanodikovia|hellanodikmi]]) podľa zákona zo zápasu vylúčený. Jeho výhovorku, že ho pri [[Kyklady|Kykladských ostrovoch]] zdržali nepriaznivé vetry, vyhlásil za klamstvo Hérakleides, taktiež pôvodom Alexandrijčan, ktorý dodal, že sa vraj určite zdržal výberom peňazí na súťažiach v [[Iónia|Iónii]]. Tak teda Éliďania Apollónia ako každého budúceho pästného zápasníka, ktorý neprišiel v stanovený čas, vyhnali a Hérakleidovi darovali veniec bez toho, aby sa dotkol prachu."*.

Slovami „bez toho, aby sa dotkol prachu (piesku)", po grécky presnejšie *akoniti*, sa označovalo víťazstvo, pri ktorom bol súper ešte skôr než nastúpil na zápas diskvalifikovaný alebo ak sa pred zápasom vzdal.  
   
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Kategória:Starovekí športovci z Alexandrie
Flume

**Flume**, vlastným menom **Harley Edward Streten**, (* 5. november 1991, Sydney, Austrália) je austrálsky producent elektronickej hudby. Jeho eponymný debutový album *Flume* bol vydaný 9. novembra 2012 a dostal sa na prvé miesto austrálskeho hudobného rebríčka. Svoj druhý album *Skin* vydal 27. mája 2016.

Flume zremixoval aj skladby interpretov ako Lorde, Sam Smith, Arcade Fire a Disclosure.

Flume a ďalší austrálsky producent Emoh Instead vytvorili v 2010 spolu duo What So Not. Spolu vydali 3 EP, 21. februára 2015 Flume opustil What So Not a teraz je to čisto Emohov projekt.

V roku 2017 vyhral Cenu Grammy za najlepší elektronický/tanečný album.

## Hudobná tvorba

### Štúdiové albumy

### EP

### Mixtapes
* *Hi This Is Flume* (2019)

## Referencie

## Zdroj

Kategória:Austrálski house hudobníci
Kategória:Austrálski elektronickí hudobníci
Kategória:Držitelia ceny ARIA Award
Kategória:Osobnosti zo Sydney
Kategória:Pseudonymy
Tchien-kung 2

**Tchien-kung 2** ( – *Tchien-kung er chao*; doslova: „*Nebeský palác číslo dva*“) bola čínska kozmická stanica, ktorá vznikla v rámci programu Tchien-kung. Tchien-kung 2 mal pôvodne vyštartovať v roku 2015, aby nahradil stanicu Tchien-kung 1, ktorá bola na obežnej dráhe Zeme od septembra 2011. V septembri 2014 bol štart stanice odložený na rok 2016.

Štart kozmickej stanice Tchien-kung 2 sa uskutočnil 15. septembra 2016 o 14:04:12,428 svetového času (UTC) pomocou nosnej rakety Čchang-čeng CZ-2F/T z kozmodrómu Ťiou-čchüan vo Vnútornom Mongolsku. V prvej fáze letu bola stanica neobývaná, pričom 16. októbra 2016 úspešne vyštartovala pilotovaná kozmická loď Šen-čou 11 s dvomi kozmonautmi, ktorí na kozmickej stanici strávili 30 dní.

Dňa 20. apríla 2017 k stanici vyštartovala nepilotovaná nákladná kozmická loď Tchien-čou 1, ktorá do 16. septembra testovala postupy zásobovania stanice, doplňovanie paliva a viaceré ďalšie technológie, ktoré boli potrebné pre stavbu väčšej stanice.

Tchien-kung 2 kontrolovane vstúpil do horných vrstiev atmosféry nad južným Tichým oceánom dňa 19. júla 2019 o 13:06 UTC.

## Lety ku stanici
* Šen-čou 11 – pilotovaný let dvojčlennej posádky
* Tchien-čou 1 – nepilotovaný skúšobný let nákladnej kozmickej lode

## Galéria

Súbor:“天宫二号”大事记3.png|Tchien-kung 2 počas predletových príprav
Súbor:“天宫二号”大事记5.png|Štart Tchien-kungu 2, 15. september 2016
Súbor:“天宫二号”大事记11.png|Tchien-kung 2 (vpravo) s pripojenou kozmickou loďou Šen-čou 11 (vľavo)
Súbor:中国空间站建造“1+1=1”4.png|Posádka Šen-čou 11 na palube stanice


## Referencie

## Iné projekty

## Externé odkazy
* Nová čínská stanice – už letos

Kategória:Program Tchien-kung
Kategória:Kozmické stanice
Kategória:Kozmonautika v 2016
Bujanovská dubina

**Bujanovská dubina** je národná prírodná rezervácia, ktorú spravuje ŠOP - regionálna správa Prešov.

Nachádza sa v katastrálnom území obce Malá Lodina v okrese Košice - okolie v Košickom kraji v Bujanovských vrchoch. Územie bolo vyhlásené v roku 1966 na rozlohe 88,17 ha. Ochranné pásmo nebolo stanovené.

Predmet ochrany sa uvádza ako: *NPR predstavuje bukovo-dubové a dubovo-bukové lesné spoločenstvá na rule a sprašových príkrovoch juhozápadných svahov údolia Hornádu v Slovenskom Rudohorí. Objekt je určený na využitie pre lesnícky vedecký výskum.*

## Referencie

## Externé odkazy
* 
* Chránené územie, štátnej ochrany prírody Slovenskej republiky

## Zdroj

Kategória:Národné prírodné rezervácie v Košickom kraji
Kategória:Chránené územia v okrese Košice-okolie
Kategória:Malá Lodina
Athénaios z Atén

**Athénaios** (*Athénaios*) bol olympijský víťaz v 1. stor. pred Kr.

Athénaios z Atén dosiahol podľa poškodeného nápisu (nápis: *IG II² 3577*, IG II² = Inscriptiones Graecae II et III: Inscriptiones Atticae Euclidis anno posteriores, 2nd edn., Parts I-III, ed. Johannes Kirchner. Berlin 1913-1940.) na podstavci jeho nezachanej sochy, objaveného v atickej Elefsine (v starovekej Eleusis), v neznámej disciplíne titul *periodonikés* (víťaz obehu), čo znamená, že sa počas olympiády presadil na všetkých celogréckych hrách (jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili *periodos*, t. j. pravidelný obeh).

Olympijské víťazstvo si vybojoval pravdepodobne na 218. olympijských hrách v roku 93.   
          
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v neznámej disciplíne
Kategória:Starovekí športovci z Atén
Ouro Preto

**Ouro Preto** (doslova *Čierne zlato*) je mesto v brazílskom spolkovom štáte Minas Gerais. Rozkladá sa v priemernej nadmorskej výške 1150 metrov nad morom v hornatom teréne pohoria Serra do Espinhaço. V roku 2015 tu žilo 74 036 obyvateľov.

Historické centrum mesta s mnohými zachovanými budovami portugalskej barokovej architektúry je od roku 1980 zapísané na zoznam svetového dedičstva UNESCO. 

## Dejiny
Počiatky európskej kolonizácie siahajú do roku 1698, keď sem prišiel portugalský prieskumník Antônio Dias de Oliveira. Mesto vzniklo ako ťažobná osada, ktorá bola centrom brazílskej zlatej horúčky na začiatku 18. storočia. Štatút mesta bol Ouru Preto priznaný roku 1711. Po vyčerpaní zásob zlata v okolí mesta v 19. storočí význam mesta upadol. Historické centrum, v ktorom sa zachovali mnohé verejné budovy, rezidenčná domy, námestia, studne a sakrálne stavby pozdĺž kľukatých nepravidelne usporiadaných ulíc, predstavuje jedinečný homogénny celok barokovej architektúry. 

Od roku 1720 do roku 1897 bolo hlavným mestom kapitanátu a následne štátu Minas Gerais.

## Galéria

File:Ouro Preto November 2009-7.jpg|námestie Praça Tiradentes
File:Vista de Ouro Preto.jpg|centrum 
File:OuroPretoNord.jpg|letecký záber
File:Viagem a Ouro Preto 3.jpg|miestna zástavba


## Referencie


## Iné projekty

## Externé odkazy
* Oficiálna stránka 

## Zdroj

Kategória:Mestá v Brazílii
Kategória:Lokality Svetového dedičstva v Brazílii
Robert Louis Behnken

**Robert Louis „Bob“ Behnken** (* 28. júl 1970, Creve Coeur) je americký strojný inžinier, pilot a astronaut. Vo vesmíre je tretíkrát.

## Životopis
### Štúdium a zamestnanie
Absolvoval strednú školu Pattonville High School v Maryland Heights (1988), vysokoškolské vzdelanie získal na Washington University v St. Louis (bakalár, 1992). V roku 1997 získal doktorát na California Institute of Technology a tu tiež spočiatku pracoval ako strojný inžinier. Neskôr v armáde testoval rôzne druhy lietadiel, nalietal 1 000 letových hodín.

V rokoch 2000 až 2002 absolvoval výcvik budúcich astronautov v Houstone, potom bol zaradený do tamojšej skupiny astronautov NASA.

Má prezývku „Bob“ a je ženatý s astronautkou Katherine Megan McArthurovou. Jeho záľubou je jazda na horskom bicykli, lyžovanie, turistika.

### Lety do vesmíru
Na obežnú dráhu sa v raketopláne dostal dvakrát vo funkcii letového špecialistu, pracoval na Medzinárodnej vesmírnej stanici (ISS), strávil vo vesmíre 29 dní, 12 hodín a 17 minút. Absolvoval tiež šesť výstupov do voľného vesmíru (EVA), strávil tam celkom 37 hodín a 33 minút. Stal sa 469. človekom vo vesmíre.

* STS-123, *[[Endeavour (raketoplán)|Endeavour]]* (11. marec 2008 – 27. marec 2008)
* STS-130, *[[Endeavour (raketoplán)|Endeavour]]* (8. február 2010 – 22. február 2010)
* *[[Crew Dragon Demo-2|SpX-DM2]]*, Falcon 9 (30. máj 2020)
## Iné projekty

## Externé odkazy
* Robert Behnken na stránkach NASA
* Robert Behnken na stránkach spacefacts.de

Kategória:Kozmonauti USA
Kategória:Letci USA
Kategória:Inžinieri USA
Kategória:Absolventi California Institute of Technology
Kategória:Absolventi Washington University in St. Louis
Kategória:Osobnosti z Missouri
Olinda

**Olinda** je mesto v brazílskom spolkovom štáte Pernambuco. Rozkladá sa na pobreží Atlantického oceánu, 8 km severne od mesta Recife, ktorého metropolitnej oblasti je súčasťou. V roku 2015 tu žilo 389 494 obyvateľov. 

Historické centrum mesta s mnohými zachovanými budovami portugalskej koloniálnej architektúry je od roku 1982 zapísané na zoznam svetového dedičstva UNESCO.  
 
## Dejiny
Mesto založil 15. marca 1535 Portugalčan Duart Coelho Pereira a bolo hlavným mestom kapitanátu Pernambuco. Koncom 16. storočia sa Olinda stala centrom výroby trstinového cukru v Brazílii. Bohatstvo plynúce z cukrovarníckeho priemyslu bolo príčinou invázie Holanďanov, ktorí ovládli mesto a jeho okolie v roku 1630. O rok neskôr mesto vyhorelo a bolo opustené. Portugalčania sa vrátili roku 1654 a začali s rekonštrukciou mesta. Blízke mesto Recife však medzitým nadobudlo na významnosti a Olinda už nenadobudla späť svoje dominantné postavenie. V historickej časti mesta sa nachádza mnoho kláštorov, kostolov a ďalších sakrálnych stavieb.

## Galéria

File:Centro Histórico de Olinda - Pernambuco.jpg|centrum
File:Aérea Olinda-PE, Brasil.jpg|novodobá zástavba


## Referencie


## Iné projekty

## Externé odkazy
* Oficiálna stránka 

## Zdroj

Kategória:Mestá v Brazílii
Kategória:Lokality Svetového dedičstva v Brazílii
Kostol Bom Jesus

**Svätostánok Bom Jesus do Congonhas** je rímskokatolícky pútnický chrám nachádzajúci sa v meste Congonhas v brazílskom štáte Minas Gerais. Bol postavený v druhej polovici 18. storočia v barokovom a rokokovým štýle. 
V tesnej blízkosti chrámu sa nachádza schodisko s 12 sochami prorokov a 6 kaplnkami, v ktorých sú polychrómované súsošie s pašijovými výjavmi. 

Od roku 1985 je zapísaný na zozname svetového dedičstva UNESCO.

## Dvanásť sôch prorokov
thumbnail|left|Priečelie chrámu a 12 sôch prorokov
Centrálne schodisko pred svätostánkom je dekorované jedinečným súborom 12 sôch starozákonných prorokov. Sochy zo mastenca vytvoril medzi rokmi 1794 a 1804 brazílsky umelec Aleijadinho (Antônio Francisco Lisboa).

## Šesť kaplniek krížovej cesty
thumbnail|Kaplnka v blízkosti chrámu
* 1. kaplnka - posledná večera
* 2. kaplnka - Ježiš v Getsemanskej záhrade
* 3. kaplnka - Ježišovo zatknutie
* 4. kaplnka - bičovanie a korunovanie tŕňovou korunou 
* 5. kaplnka - nesenie kríža 
* 6. kaplnka - ukrižovanie

## Iné projekty

## Externé odkazy
* Oficiálna stránka

## Zdroj

Kategória:Congonhas
Kategória:Kostoly v Brazílii
Kategória:Stavby v Minas Gerais
Kategória:Lokality Svetového dedičstva v Brazílii
Kategória:Katolícke pútnické miesta
Kategória:Pútnické miesta v Brazílii
Congonhas

thumb|Congonhas
**Congonhas** je brazílske mesto v spolkovom štáte Minas Gerais. Nachádza sa 90 km južne od mesta Belo Horizonte. V roku 2015 tu žilo 52 827 obyvateľov

Najvýznamnejšie a najznámejšie budovou v meste je tunajší rokokový kostol Bom Jesus, ktorý je od roku 1985 zapísaný na zozname svetového dedičstva UNESCO. 

## Galéria

File:Vista conjunto arquitetônico e urbanístico de Congonhas-MG.JPG|mestská zástavba
File:Congonhas sanctuary of Bom Jesus church.jpg|kostol Bom Jesus


## Referencie


## Iné projekty

## Externé odkazy
* Oficiálna stránka

## Zdroj


Kategória:Mestá v Brazílii
Kategória:Sídla v Minas Gerais
Stručný etymologický slovník slovenčiny

**Stručný etymologický slovník slovenčiny** je prvý etymologický slovník slovenského jazyka. Vydala ho Veda a má 704 strán. Hoci je v ňom uvedený ako rok vydania 2015, do distribúcie sa dostal až v apríli 2016, keď bol predstavený verejnosti.

## Autor
Autorom je jazykovedec PhDr. Ľubor Králik, CSc., vedecký pracovník Jazykovedného ústavu Ľudovíta Štúra Slovenskej akadémie vied v Bratislave v rámci oddelenia dejín slovenčiny, onomastiky a etymológie. Slovník spracoval na základe komparatívneho výskumu, analýzy doteraz vydaných etymologických slovníkov slovanských, germánskych, ale aj klasických jazykov indoeurópskeho pôvodu, ďalej rôznych štúdií a aj najnovších poznatkov slovenskej jazykovedy a samozrejme podkladov (rôznych kartoték) svojho pracoviska.

## Obsah
Slovník spracúva najmä slová pôvodné slovenské so slovanským a indoeurópskym pôvodom, mladšie domáce slová, prevzaté slová z iných jazykov (napr. nemčina, maďarčina, čeština), prípadne knižné prevzaté slová (napr. gréčtina, latinčina). V slovníku nájdeme napríklad aj vysvetlenie slov *Slovák*, *Slovensko* atp. Podľa autora je vydanie podobného slovníka dôležitý krok ku skutočnému etymologickému výskumu slovenčiny. Autor spracoval slovník ako populárno-vedecký a zahŕňa viac, ako 10 000 slov. Je teda určený nielen pre odborníkov, ale aj pre širšiu laickú verejnosť. Spolu s ďalšími významnými lexikálnymi dielami (napr. Historický slovník slovenského jazyka, Slovník slovenských nárečí ai.) patrí k fundamentálnym dielam slovenskej jazykovedy a etymológie. Etymologický slovník je výborný základ aj na medzinárodný komparatívny výskum slovanských aj iných európskych jazykov.

## Vydania
* 
* 

## Referencie

## Externé odkazy
* Oficiálna stránka o publikácií
* Stručný Etymologický Slovník Slovenčiny (PDF)
* O rodokmeňoch slov (rozhovor Ľuborom Králikom) 

## Zdroje
* 
* 

Kategória:Etymológia
Kategória:Slovenčina
Kategória:Etymologické slovníky
Kategória:Publikácie Slovenskej akadémie vied
Kategória:Jazykovedný ústav Ľudovíta Štúra Slovenskej akadémie vied
Ronald Neame

**Ronald Elwin Neame**, CBE (* 23. apríl 1911, Londýn, Spojené kráľovstvo – † 16. jún 2010, Los Angeles, Kalifornia, USA) bol anglický kameraman, scenárista, režisér a filmový producent.

Medzi jeho najznámejšie snímky patria filmy *Dobrodružstvo Poseidona*, *The Odessa File* alebo *The Million Pound Note*. Celkovo bol trikrát nominovaný na Oscara, dvakrát bol nominovaný aj na Zlatú palmu v Cannes a v závere svojho života získal cenu BAFTA za celoživotné dielo.

Pochádzal z umeleckej rodiny, jeho otec Elwin Neame bol fotograf, matka bola herečka. Koncom 20. rokov sa uchytil v anglických filmových štúdiách *Elstree Studios*, kde najprv vykonával pomocné práce, v roku 1929 sa stal asistentom kameramana, v priebehu 30. a 40. rokov potom pracoval ako kameraman. Na konci 30. rokov spoločne Davidom Leanom a Anthony Havelock-Allanom spoluzaložil filmovú spoločnosť *Cineguild* a začal tu pracovať aj ako producent a scenárista. Po druhej svetovej vojne začal aj sám režírovať, jeho režijným debutom sa stal film *Take My Life* z roku 1947.

## Externé odkazy
* 
* 
* Nekrológ na tn.cz
* Ronald Neame: Director, writer, producer and cinematographer Celebrated for bringing the best out of his actors, Tom Vallance, The Independent, 22 June 2010

## Zdroj

Kategória:Britskí filmoví režiséri
Kategória:Kameramani
Kategória:Britskí scenáristi
Kategória:Britskí filmoví producenti
Kategória:Držitelia Radu britského impéria
Kategória:Commanders of the Order of the British Empire
Kategória:Držitelia ceny BAFTA
Kategória:Osobnosti z Londýna
Goiás (mesto)

**Goiás** je mesto v rovnomennom brazílskom spolkovom štáte Goiás. Rozkladá sa v hornatom teréne pohoria Serra Dourada. V roku 2015 tu žilo 24 439 obyvateľov

Historické centrum mesta, s mnohými zachovanými budovami portugalskej barokovej architektúry, je od roku 2001 zapísané na zozname svetového kultúrneho dedičstva UNESCO.

Historické centrum sa rozkladá na oboch brehoch rieky Vermelho (prítok Araguaia). Kým ľavý breh je zastavaný prevažne obytnými domami ľudového charakteru, na pravom brehu sa nachádza niekoľko kostolov, kasárne, hlavné námestie s trhom, guvernérsky palác a obytné domy reprezentačnejšie charakteru. Mestský urbanizmus a usporiadanie je príkladom prirodzeného organického rozvoja baníckeho mesta, ktorý sa prispôsoboval topologickým podmienkam lokality.

## Fotogaléria

File:Goiás GO conjunto arquitetônico e urbanístico.JPG|ulica v centre
File:Museu de Arte Sacra - Goiás.jpg|Museu de Arte Sacra
File:Goiasruas.jpg|ulica v historickom centre
File:Museu das Bandeiras 01.jpg|Museu das Bandeiras 
File:Boamorte.jpg|Igreja da Boa Morte


## Referencie


## Iné projekty

## Externé odkazy
* Oficiálna stránka

## Zdroj

Kategória:Mestá v Brazílii
Kategória:Lokality Svetového dedičstva v Brazílii
Prírodný park Peklo

**Prírodný park Peklo** je vymedzené chránené územie o výmere 18,5 km², ktoré slúži na zachovanie a ochranu rázu krajiny s významnými prírodnými a estetickými prvkami.

## Poloha
Nachádza sa vo Frýdlantskom výbežku medzi obcami Nové Město pod Smrkem, Lázně Libverda, Raspenava, Krásný Les a Dolní Řasnice. Dominantou prírodného parku je znelcový vrch Chlum. V jeho blízkosti sa nachádzali archeologické nálezy valov či bronzových aj železných nástrojov pochádzajúcich z prelomu druhého a prvého tisícročia pred naším letopočtom. Vyhlásený bol nariadením tunajšieho okresného úradu číslo 4/97 z 18. júna 1997.

Na území parku na vrchu Chlum leží vojenský muničný sklad Hajniště.

## Referencie


## Pozri aj
* Zoznam chránených území v okrese Liberec

## Iné projekty

## Externé odkazy
* 

## Zdroj


Peklo
Peklo
Kategória:Frýdlantská pahorkatina
Kategória:Krásný Les (okres Liberec)
Kategória:Nové Město pod Smrkem
Kategória:Ludvíkov pod Smrkem
Kategória:Lázně Libverda
Kategória:Raspenava
Kategória:Frýdlantsko
Poledník (národná prírodná rezervácia)

**Poledník** bola národná prírodná rezervácia ev. č. 332 neďaleko obce Oldřichov v Hájích v okrese Liberec. Chránené územie bolo formálne zrušené k 16. augustu 1999, kedy bolo začlenené do novovzniknutej NPR Jizerskohorské bučiny.

## Ochrana
Predmetom ochrany boli najreprezentatívnejšie porasty Jizerských hôr, hlavne bučiny.

## Referencie


## Pozri aj
* Zoznam chránených území v okrese Liberec

## Iné projekty

## Zdroj

Kategória:Národné prírodné rezervácie v Česku
Kategória:Chránené územia v okrese Liberec
Kategória:Chránená krajinná oblasť Jizerské hory
Kategória:Lesy v Česku
Kategória:Oldřichov v Hájích
Kategória:Raspenava
Anton Frolo

**Anton Frolo** (* 20. apríl 1934, Ružomberok† 7. apríl 2017) bol slovenský hádzanár, reprezentant Česko-Slovenska.

## Kariéra
Najúspešnejší slovenský hádzanár v histórii začínal s hádzanou v Michalovciach, od roku 1953 obliekal ligový dres Tatrana Prešov. Počas vojenskej služby v Dukle Praha prispel k zisku titulu majstra Česko-Slovenska a k triumfu v prvom ročníku Európskeho pohára majstrov. V Prešove hral do roku 1968, potom pôsobil v klube VSŽ Košice najskôr ako hráč, neskôr bol hrajúci tréner a tréner. Košický tím priviedol k dvom titulom majstra Česko-Slovenska. Od roku 1981 do roku 2000 vykonával popri povolaní stredoškolského profesora aj funkciu trénera mládeže vo VSŽ Košice.

Česko-Slovensko reprezentoval na štyroch majstrovstvách sveta, zo všetkých sa vracal s medailou. Po dvoch strieborných a jednej bronzovej medaile zavŕšil úspešnú reprezentačnú kariéru ziskom titulu majstra sveta vo Švédsku 1967. Vo veku 32 rokov bol Frolo najstarším členom víťazného tímu.

## Úspechy
* Majstrovstvá sveta
: 1967
: 1958, 1961
: 1964
* víťaz Európskeho pohára majstrov 1957
* majster Česko-Slovenska 1956

## Ocenenia
* *Hádzanár 20. storočia na Slovensku*
* člen *Siene slávy slovenskej hádzanej*
* Športová legenda (2013)

## Referencie


## Externé odkazy
* Anton Frolo na forevervszkosice.sk 

Kategória:Slovenskí hádzanári
Kategória:Osobnosti z Ružomberka
Kategória:Slovenskí stredoškolskí pedagógovia
I Love Your Smile

„**I Love Your Smile**“ je singel americkej R&B speváčky Shanice z roku 1991. Vydaný bol z jej albumu *[[Inner Child]]*. Skladba je známa hlavne pre saxofónové sólo, ktoré obsahuje. To zahral saxofonista Branford Marsalis. Singel dosiahol úspech vo viacerých krajinách, pričom v USA dosiahol 2. miesto v rebríčku ''Billboard'' Hot 100. Dodnes je to jej najznámejší a najúspešnejší hit.

V roku 1992 bola skladba nominovaná na cenu Grammy za najlepší ženský spevácky R&B výkon.

## Zoznam skladieb
; CD singel 1
# „I Love Your Smile“ (radio version) — 3:46
# „I Love Your Smile“ (extended version) — 4:14
# „I Love Your Smile“ (instrumental) — 4:14

; CD singel 2
# „I Love Your Smile“ (Driza Bone single remix)
# „I Love Your Smile“ (Driza Bone club mix)
# „I Love Your Smile“ (Driza Bone dub mix)
# „I Love Your Smile“ (original single version)

; 7" singel
# „I Love Your Smile“ (radio version) — 3:46
# „I Love Your Smile“ (instrumental) — 4:14

; 7" singel - Driza Bone remix
# „I Love Your Smile“ (Driza Bone single remix) — 3:50
# „I Love Your Smile“ (original version) — 3:46

## Zostava
* Všetky vokály a rap od Shanice Wilson
* Klávesy a programovanie od Louis Biancaniello
* Bicie a programovanie od  Narada Michael Walden
* Saxofónové sólo od Branford Marsalis

## Pozície v rebríčkoch

## Referencie

## Zdroj

Kategória:Single z 1991
Kategória:Single z 1992
Kategória:Dance-popové piesne
Kategória:R&B balady
Tracy Austinová

**Tracy Ann Austin-Holtová** (* 12. december 1962, Palos Verdes, Kalifornia, USA) je bývalá americká tenistka, ktorá bola svetovou jednotkou na rebríčku WTA.

## Profesionálne kariéra
Bola jedným z najväčších talentov histórie ženského tenisu. Doteraz drží rekord ako najmladšia víťazka turnaja na okruhu WTA, keď pri zisku titulu v Portlande (1977), mala len 14 rokov a 28 dní.

Najväčších úspech dosiahla na US Open, ktorý dvakrát vo dvojhre vyhrala (1979, 1981). Doteraz je aj najmladšou víťazkou US Open v jeho histórii, keď svoj prvý titul v roku 1979 vyhrala vo veku 16 rokov a 9 mesiacov. Je tiež víťazkou zmiešané štvorhry vo Wimbledone (1980), ktorú vyhrala so svojím bratom Johnom Austinom.
Celkovo vyhrala 35 turnajov – 30 vo dvojhre, 4 vo štvorhre a 1 v mixe.

Svoju profesionálnu kariéru musela predčasne ukončiť kvôli rade opakujúcich sa zranenia.

V roku 1992 bola uvedená do Medzinárodná tenisové siene slávy.

## Návraty
Tracy Austinová sa pokúsila obnoviť svoju kariéru v sezóne 19881989, kedy nastúpila do ôsmich turnajov vo štvorhre a dvoch vo dvojhre. Tento návrat však ukončila takmer smrteľná autonehoda. Druhýkrát sa objavila na ženskom okruhu WTA v sezóne 19931994, ale aj tento návrat bol neúspešný.

## Osobný život
Jej štyria súrodenci Pam, Jeff, Doug a John boli tiež profesionálnymi tenistami. Vydala za Scotta Holta, s ktorým má troch synov.

## Zaujímavosti
Svoj vôbec prvý zápas medzi profesionálkami zohrala vtedy trinásťročná Steffi Grafová na turnaji v Stuttgarte v roku 1982 práve s Tracy Austinovou, ktorá ju porazila 6:4 6:0. Austinová po zápase na adresu ďalšieho veľkého talentu v tenise povedala: „*V Amerike máme stovky takých hráčok.*“ V roku 1994 sa pri druhom návrate Austinovej obe hráčky opäť stretli na turnaji v Indian Wells. Steffi Grafová z pozície svetovej jednotky jej vtedy uštedrila debakel, keď zvíťazila 6:0 6:0.

## Grand Slam

### Ženská dvojhra: 2 (2-0)
#### Víťazka

## Iné projekty

## Externé odkazy
* Profil na stránkach WTA  
* Tenisová sieň slávy 

## Zdroj

Kategória:Tenisti USA
Kategória:Víťazi US Open
Kategória:Víťazky Fed Cupu
Kategória:Medzinárodná tenisová sieň slávy
Kategória:Osobnosti z Kalifornie
Kategória:Televízni moderátori USA
Boulevard Voltaire

thumb|Boulevard Voltaire
**Boulevard Voltaire** (*Voltairov bulvár*)  je bulvár v Paríži. Nachádza sa v 11. obvode. Tvorí jednu z hlavných osí, ktoré vznikli počas prestavby Paríža za vlády Napoleona III. Pretože spája dve námestia významné pre dejiny francúzskej ľavice, sú tu často poriadané pochody či demonštrácie.

## Poloha
Vedie od *[[Place de la République]]* a končí na *[[Place de la Nation]]*. Ulica je orientovaná v juhovýchodnom smere. Pod bulvárom vedie linka metra č. 9.

## Dejiny
Ulica bola otvorená v roku 1857 pod názvom *Boulevard du Prince-Eugène*. Súčasný názov podľa francúzskeho spisovateľa a filozofa Voltaira nesie od 25. októbra 1870.

## Významné stavby
thumb|Anjeli na dome č. 202
* Dom č. 50: koncertná sála Bataclan.
* Dom č. 71: kostol sv. Ambróza
* Dom č. 201 postavený v roku 1882 má na fasáde smerujúce do ulice *Rue Alexandre-Dumas* sochu Alexandra Dumasa a zoznam jeho hlavných diel. Jedná sa o pamiatku na palác, v ktorom Alexandre Dumas býval, a ktorý bol zbúraný
* Dom č. 202 v štýle Ľudovíta Filipa má dva basreliéfy obklopujúce okno a predstavujúce dvoch anjelov hrajúcich na hudobné nástroje
* Dom č. 224 z počiatku 20. storočia s vrátami z tepaného železa je bývalé sídlo spoločnosti Cusenier (dnes súčasti *Pernod Ricard*)
* Dom č. 252 z roku 1901 bol postavený z tehál a ocele pre potreby kasína, dnes slúži ako banka a obytné priestory
* Dom č. 254: tu býval francúzsky maliar Alexandre Defaux (* 1826† 1900), predstaviteľ barbizonskej školy

## Iné projekty

## Externé odkazy
* Ulica na stránkach mesta Paríža 

## Zdroj

Voltaire
Giacomo Leopardi

**Giacomo Leopardi** (* 29. jún 1798, Recanati – † 14. jún 1837, Neapol), bol taliansky básnik a filozof, hlavný predstaviteľ talianskeho romantizmu.

## Dielo

* *Canti* (1818 – 1837)
** *All'Italia*
** *Sopra il monumento di Dante che si preparava in Firenze*
** *Odi Melisso*
** *L'infinito*
** *Alla luna*
** *La sera del dì di festa*
** *Il sogno*
** *La vita solitaria*
** *Ad Angelo Mai*
** *Nelle nozze della sorella Paolina*
** *A un vincitore nel pallone*
** *Bruto minore*
** *Ultimo canto di Saffo*
** *Alla primavera o delle favole antiche*
** *Inno ai Patriarchi*
** *Alla sua donna*
** *Il Risorgimento*
** *A Silvia*
** *Il passero solitario*
** *Le ricordanze*
** *La quiete dopo la tempesta*
** *Il sabato del villaggio*
** *Canto notturno di un pastore errante dell'Asia*
** *Il pensiero dominante*
** *Amore e morte*
** *Consalvo*
** *Aspasia*
** *A se stesso*
** *Sopra un basso rilievo antico sepolcrale*
** *Sopra il ritratto di una bella donna scolpito nel monumento sepolcrale della medesima*
** *Palinodia. Al marchese Gino Capponi*
** *La ginestra*
** *Tramonto della luna*
* *Zibaldone* (1817 – 1832)
* *Operette morali* (1824 – 1832)
* *Pensieri* (1831 – 1835)
* ''Paralipomeni della Batrachiomiomachia (1831 – 1837)

## Iné projekty

Kategória:Talianski filozofi
Kategória:Talianski básnici
Kategória:Talianski ateisti
Kategória:Básnici romantizmu
Kategória:Filozofi 19. storočia
Kategória:Osobnosti na talianskych poštových známkach
Národný park Serra da Capivara

**Národný park Serra da Capivara** je národný park nachádzajúci sa na východe Brazílie v spolkovom štáte Piauí.

Park bol založený v roku 1979. Nachádza sa v semiaridnom regióne Caatinga, na rozvodí povodia riek Parnaíba a São Francisco. Okrem zachovalého prírodného prostredia sú predmetom ochrany aj mnohé archeologické náleziská a jaskynné maľby z prehistorického obdobia.

Od roku 1991 je zapísaný na zozname svetového dedičstva UNESCO.

V parku bolo objavených vyše 300 archeologických nálezísk, najstaršie z nich z obdobia 50000 a 30000 rokov pred naším letopočtom. Analýzy a zisťovanie veku tu nájdených artefaktov potvrdili tisícročnú prítomnosť človeka v tejto oblasti. Preukázateľný vek nájdených predmetov bol dôležitým podkladom revolúcie klasických teórií o príchode človeka na americký kontinent cez Beringovu úžinu. Podľa štúdií tu žili lovci a zberači, následne už poľnohospodárska spoločnosť. Serra da Capivara patrí k najvýznamnejším archeologickým lokalitám v Južnej Amerike, ale aj na celom svete.

## Galéria

Canoas - Vale Verde.JPG|údolie Vale Verde
Pedra Furada VI.JPG|skalný útvar Pedra Furada
Serra da Capivara - Painting 7.JPG|miestne skalné maľby
Serra da Capivara - Several Paintings 2b.jpg|miestne skalné maľby


## Iné projekty

## Externé odkazy
* 

## Zdroj

Kategória:Lokality Svetového dedičstva v Brazílii
Kategória:Národné parky v Brazílii
Tlacotalpan

**Tlacotalpan** je menšie mesto v Mexiku. Nachádza sa v štáte Veracruz na ľavom brehu rieky Papaloapan v blízkosti jej ústia do Mexického zálivu.
V roku 2010 tu žilo 7 600 osôb.

Od roku 1998 je historické centrum zapísané na zozname svetového dedičstva UNESCO. 

Mesto založili španielski osadníci už v polovici 16. storočia. Svojou urbanistickou kompozíciou a architektúrou predstavuje fúziu španielskych a karibských tradícií mimoriadneho významu a kvality. Jeho jedinečný charakter spočíva okrem iného v širokých uliciach skromných domov s pestrými farbami fasád a v množstve vysokých stromov ako na verejných, tak aj súkromných priestranstvách. 

## Fotogaléria

File:Casa de Tlacotalpan, Veracruz.JPG|historická ulica 
File:Mexico.Ver.Tlacotalpan.01.jpg|typická zástavba
File:Tlacotalpan zocalo.jpg|námestie „Zócalo“


## Iné projekty

## Externé odkazy
* Oficiálna stránka

## Zdroj

Kategória:Mestá v Mexiku
Kategória:Lokality Svetového dedičstva v Mexiku
Františkánske misijné stanice v Sierra Gorda

**Františkánske misijné stanice v Sierra Gorda** je skupina piatich kostolov v Mexiku.

Od roku 2003 sú spoločne zapísané na zozname Svetového dedičstva UNESCO.

Boli vystavané v období 1750 až 1760 v pohorí Sierra Gorda v mexickom štáte Querétaro. Nachádzajú sa v okruhu približne 30 km medzi sebou. Vznikli pri poslednej fáze evanjelizácie mexického vnútrozemia a stali sa významným referenčným vzorom, podľa ktorého neskôr prebiehala evanjelizácia severnej časti španielskeho vicekráľovstva Nové Španielsko - Kalifornie, Arizony či Texasu.

Pre všetkých päť stavieb je charakteristická bohatá pestrá a farebná výzdoba priečelia vchodu do chrámu. Táto dekorácia vstupného priestoru je unikátnym príkladom spoločnej práce misionárov a domorodého indiánskeho obyvateľstva. Zároveň aj okolitá rurálna výstavba si do dneška zachováva svoj originálny charakter.

## Prehľad lokalít

## Fotogaléria

Súbor:FacadeMissionChurchJalpan2.JPG|Santiago de Jalpan
Súbor:LandaMission1.JPG|Santa María del Agua de Landa
Súbor:FacadeTilacoMissionQRO.JPG|San Francisco del Valle de Tilaco
Súbor:MissionTanyocol2.JPG|Nuestra Señora de la Luz de Tancoyol
Súbor:MissionConcáView1.JPG|San Miguel Concá


## Iné projekty

## Zdroj

Kategória:Dejiny Španielska
Kategória:Dejiny Mexika
Kategória:Lokality Svetového dedičstva v Mexiku
Calakmul

**Calakmul** je staré mayské mesto a archeologická lokalita v centrálnej časti Yucatánskeho polostrova v Mexiku v oblasti Peten. Leží v mexickom štáte Campeche približne 200 km juhovýchodne od mesta San Francisco de Campeche a 30 km severne od mexicko-guatemalských hraníc. Je úplne obklopené dažďovým lesom, okolitá oblasť bola vyhlásená rovnomennou biosférickou rezerváciou o rozlohe 7 300 km².

Od roku 2002 je zapísané na zozname Svetového dedičstva UNESCO. V júni 2014 bola ochrana UNESCO rozšírená aj na okolité porasty tropického dažďového lesa.

Mesto hralo významnú úlohu v histórii svojho regiónu viac ako 12 storočí. Je unikátnym príkladom mayskej architektúry a umenia, bolo politickým a náboženským centrom. Je tu možné nájsť pyramídy, stély a mnoho ďalších stavieb. Vďaka svojej centrálnej polohe v rámci mayskej civilizácie je možné v Calakmul pozorovať vplyvy ako severných, tak južných mayských kultúr.

## Galéria

Calakmul95.jpg|Calakmul
Calakmul9.jpg|nádvorie
Calakmul6.jpg|ihrisko


## Referencie


## Iné projekty

## Externé odkazy
* Oficiálna stránka 
* Mapa a fotografie
* mesoweb.com
* Calakmul Epigraphic Research Project, University of Pennsylvania Museum 

## Zdroj

Kategória:Lokality Svetového dedičstva v Mexiku
Kategória:Archeologické lokality v Mexiku
Ostrovy a chránené oblasti v Kalifornskom zálive

**Ostrovy a chránené oblasti v Kalifornskom zálive** je niekoľko chránených území v Mexiku.

Celý Kalifornský záliv patrí k svetovo najmenej porušeným vodným ekosystémom. Prebiehajú tu geodynamické procesy, ktoré sú dôležité pre vedu a výskum. Záliv je domovom viac ako 40% všetkých druhov morských cicavcov a veľrýb (napr. sviňucha kalifornská, veľrybovec sivý, keporkak, vráskavec obrovský), 891 druhov rýb (z toho 90 endemických) a veľkého množstva bezstavovcov, plazov a sukulentných rastlín Sonorskej púšte.

Od roku 2005 sú zapísané na zozname Svetového dedičstva UNESCO.

## Prehľad chránených území
12 chránených území, ktoré spoločne tvoria toto prírodné dedičstvo, sa rozprestiera po celom zálive, okolitej pevnine a ostrovoch. Medzi najsevernejšou a najjužnejšou lokalitou je vzdialenosť okolo 1 500 km. Medzi nimi figurujú národné parky, biosférické rezervácie či chránené územia flóry a fauny.  Administratívne spadajú pod päť rôznych mexických štátov. Celková výmera je 1 897 738 hektárov, (z toho približne 22% tvorí pevnina a 78% pripadá na vodné plochy). 

## Referencie


## Iné projekty

## Externé odkazy
* en mexicodesconocido.com.mx Islas y Áreas Protegidas del Golfo de California: Patrimonio Mundial de la Humanidad 

## Zdroj

Kategória:Chránené územia v Mexiku
Kategória:Lokality Svetového dedičstva v Mexiku
Tierradentro

**Národný archeologický park Tierradentro** sa nachádza v juhozápadnej Kolumbii, departementu Cauca, v andskom pohorí Cordillera Central. 
Park pozostáva zo štyroch oddelených lokalít (Alto de San Andres, Alto de Segovia, Alto del Duende, El Tablon, piata lokalita Alto del Aguacate sa nachádza mimo hraníc parku) rozptýlených na ploche niekoľko štvorcových kilometrov. Archeologický park vznikol v mieste nálezov pohrebných podzemných miestností (hipogea) a monumentálnych sôch rovnomennej predkolumbovskej kultúry Tierradento. 

V roku 1995 bol park zapísaný na zoznam svetového dedičstva UNESCO.

Tunajšie hipogea boli používané predovšetkým v období medzi rokmi 600 a 900 nášho letopočtu. Steny pohrebných miestností boli zdobené farebnými (predovšetkým červenými a čiernymi) goemetrickými obrazcami, vyobrazeniami ako zvieracích, tak ľudských motívov. Podzemné priestory boli vybudované do masívu vulkanického tufu. Najväčšie z pohrebných miestností majú rozmery až 12 x 7 m a slúžili k sekundárnemu uloženie pozostatkov osôb vyšších spoločenských vrstiev. 

## Galéria

S2010316 segovia desde el duente.jpg
S2010298 diseños tierradentro.jpg 
Vestigios de una tumba en el Alto de San Andrés, Tierradentro.JPG 


## Iné projekty

## Externé odkazy
* Tierradentro 
* Tierradentro Territorio Mágico
* Web dedicada al Parque Nacional de Tierradentro
* Tierradentro v Instituto Colombiano de Antropología e Historia
* El inframundo de Tierradentro 

## Zdroj

Kategória:Archeologické lokality v Kolumbii
Kategória:Lokality Svetového dedičstva v Kolumbii
Bílá skála u Srbské

**[[Prírodná pamiatka]] Bílá skála** severozápadne od dediny Srbská (dnes časť obce Horní Řasnice) je skalný hrebienok tvorený vypreparovanou kremennou žilou pri štátnej hranici s Poľskom. Tento geomorfologický útvar býval kedysi výplňou tektonickej poruchy v okolitých ortorulách. Po ich oderodování vznikol asi 20 metrov široký útvar, ktorý dosahuje maximálnu výšku 20 metrov a v Česku má dĺžku asi 180 metrov (možno však vysledovať jeho pokračovanie aj na poľskej strane).

Chránená oblasť má plochu 0,63 ha a bola vyhlásená v roku 1997.

## Referencie


## Pozri aj
* Zoznam chránených území v okrese Liberec

## Iné projekty

## Externé odkazy
* Nariadenie Okresného úradu Liberec o zriadení chráneného územia
* Na stránke Hrady.cz

## Zdroj

Kategória:Chránené územia v okrese Liberec
Kategória:Skalné útvary v Česku
Kategória:Frýdlantská pahorkatina
Kategória:Horní Řasnice
Kategória:Srbská
Martin Švagerko

**Martin Švagerko** (* 2. október 1967, Banská Bystrica) je bývalý slovenský skokan na lyžiach, reprezentant Československa a Slovenska.

## Kariéra
Odchovanec Dukly Banská Bystrica, patril k silnej generácii československých skokanov na lyžiach v osemdesiatych rokoch 20. storočia. Juniorský majster sveta z roku 1984, jediný slovenský skokan na lyžiach, ktorý vyhral preteky Svetového pohára. 21. decembra 1986 zvíťazil v Chamonix, na stupne víťazov vystúpil aj v Sappore 19. decembra 1987. V prvej desiatke sa umiestnil štyrikrát. Najlepšie umiestnenie v celkovom poradí Svetového pohára dosiahol v sezóne 1985/86, kedy skončil na 24. mieste.

Na majstrovstvách sveta získal dve medaily v súťaži družstiev, bronz v Lahti 1989 a striebro vo Falune 1993, kde bol členom spoločného tímu Slovenska a Česka. Dvakrát bol členom družstva, ktoré obsadilo na MS štvrtú priečku (1985, 1987). V individuálnych súťažiach bolo jeho najlepším umiestnením 22. miesto na MS 1987 v Oberstdorfe na mostíku K-90 a rovnaká pozícia na MS 1993 vo Falune na mostíku K-120. Zúčastnil sa zimných olympijských hier 1984 v Sarajeve a 1994 v Lillehammeri.

## Pódiové umiestnenia v Svetovom pohári
: 1986 Chamonix
: 1987 Sapporo

## Referencie


## Externé odkazy
* Martin Švagerko na sports-reference.com
* Martin Švagerko na fis-ski.com

Kategória:Slovenskí olympionici
Kategória:Slovenskí lyžiari
Kategória:Pretekári VŠC Dukla Banská Bystrica
Kategória:Osobnosti z Banskej Bystrice
Humenec (chránené územie)

**Humenec** je národná prírodná rezervácia, ktorú spravuje ŠOP - regionálna správa Prešov.

Nachádza sa v katastrálnom území obce  Veľká Lodina v okrese Košice - okolie v Košickom kraji. Územie bolo vyhlásené a novelizované v rokoch 1953 a 1988 na rozlohe 86,08 ha. Ochranné pásmo nebolo stanovené.

Predmetom ochrany je: *Najbohatšia a na východnom Slovensku najsevernejšia lokalita xerotermnej flóry v povodí Hornádu s priaznivou polohou medzi centrálnymi Karpatmi a Panónskou nížinou. Severnú hranicu rozšírenia tu má napr. jasenec biely, dub plstnatý, dub cerový, jaseň mannový a i.*

## Referencie

## Externé odkazy
* 
* Chránené územie, štátnej ochrany prírody Slovenskej republiky

## Zdroj

Kategória:Národné prírodné rezervácie v Košickom kraji
Kategória:Chránené územia v okrese Košice-okolie
Kategória:Veľká Lodina
Jasovské dubiny

**Jasovské dubiny** sú národná prírodná rezervácia, ktorú spravuje ŠOP - S-NP Slovenský kras.

Nachádzajú sa v katastrálnom území obce Jasov v okrese Košice - okolie v Košickom kraji. Územie bolo vyhlásené a novelizované v rokoch 1954 a 1983 na rozlohe 35,1 ha. Ochranné pásmo nebolo stanovené.

Predmetom ochrany je: *NPR je vyhlásená na ochranu zachovaných prírodných lesných spoločenstiev (bukovo-hrabový a dubovo-bukový les a typická vysokokmenná bučina), miestami prestúpených xerotermnými spoločenstvami, na vedeckovýskumné, náučné a kultúrno-výchovné ciele.*

## Referencie

## Iné odkazy

## Externé odkazy
* 
* Chránené územie, štátnej ochrany prírody Slovenskej republiky

## Zdroj

Kategória:Národné prírodné rezervácie v Košickom kraji
Kategória:Chránené územia v okrese Košice-okolie
Kategória:Jasov
Sivec

**Sivec** je národná prírodná rezervácia, ktorú spravuje ŠOP - regionálna správa Prešov.

Nachádza sa v katastrálnom území obce Malá Lodina v okrese Košice - okolie v Košickom kraji a zaberá veľkú časť rovnomenného vrchu (). Územie bolo vyhlásené a novelizované v rokoch 1954 a 1988 na rozlohe 169,79 ha. Ochranné pásmo nebolo stanovené.

Predmetom ochrany je: *NPR je vyhlásená na ochranu biotopov nápadných vápencových skál Čiernej hory nad dolinou Hornádu so strmými svahmi, porastenými zmiešaným lesom (bučinami a vápencovými borinami) a pestrými rastlinnými spoločenstvami. Hniezdiská chráneného vtáctva.*

## Referencie

## Externé odkazy
* 
* Chránené územie, štátnej ochrany prírody Slovenskej republiky

## Zdroj

Kategória:Národné prírodné rezervácie v Košickom kraji
Kategória:Chránené územia v okrese Košice-okolie
Kategória:Malá Lodina
Kategória:Vrchy pod 1000 metrov na Slovensku
Dišputa (rozlišovacia stránka)

**Dišputa** môže byť:
* vedecká resp. odborná rozprava slúžiaca na vycibrenie názorov na určitú odbornú tému, pozri dišputa
* v rečníctve: stredná časť reči, ktorá obsahuje dôvody rečníkovho tvrdenia a dôkazy, ktorými rečník vyvracia možné námietky, pozri dišputa (časť reči)
* v maliarstve: skrátený názov fresky Raffaela z rokov 15081509 v Apoštolskom paláci vo Vatikáne, pozri Dišputa o Sviatosti oltárnej

## Referencie
Ján Raphanides

**Ján Raphanides** (pôvodný zápis: **Johannes Raphanides**; ; * po 1630, Sedliacka Dubová, Rakúsko, dnes Slovensko† ?) bol protestantský náboženský spisovateľ a kazateľ.

## Život
Narodil sa po roku 1630 v Sedliackej Dubovej v rodine kazateľa Juraja Raphanidesa. Od roku 1657 študoval na Universität Wittenberg (zapísaný 19. júna 1657), kde vydal tri práce – trakát o dokazovaní existencie duchov (*Tracatio pneumatica quaestionis : An existentia spirituum, praecisa infallibili Sacrae Scripturae autoritate, e solo lumine Naturae, evidenter demonstrari possit?*, 1659), dišputy o dobrých skutkoch (*Disputatio theologica XIV. : De bonis operibus, quam annuente summi numinis favore*, 1659) a o obrátení človeka k viere (*Disputatio theologica de conversione hominis ab infidelitate ad fidem*, 1660). Následne pôsobil ako kazateľ v Pastuchove. 4. apríla 1674 bol mimoriadnym súdom v Bratislave odsúdený na galeje a v máji 1676 v Bakare konvertoval na katolicizmus.

## Referencie

## Použitá literatúra
* 
* 

Kategória:Osobnosti zo Sedliackej Dubovej
Kategória:Náboženskí spisovatelia
Kategória:Kazatelia a duchovní
Turniansky hradný vrch

**Turniansky hradný vrch** predstavuje výraznú vápencovú morfologickú štruktúru v juhovýchodnej časti *Zádielskej planiny.* Na západe nadväzuje na teleso planiny výrazným sedlom (295,5 m n. m.) a na juhu prechádza do pahorku *Gyũr*, ktorý sa ponára do sedimentov *Turnianskej*, resp. *Košickej kotliny.* Má status národnej prírodnej rezervácie, ktorú spravuje ŠOP - S-NPBR Slovenský kras. Je turisticky často navštevovaný, keďže na vrchole (374,1 m n. m.) je situovaná zrúcanina *Turnianskeho hradu*, a zároveň ponúka malebné výhľady na 5 planín *Slovenského krasu,* do *Turnianskej kotliny*, resp. do *Košickej kotliny*, na *Abovskú pahorkatinu*, *Slanské vrchy* a pahorkatinu *Cserehát* v Maďarsku. Geologicky ho budujú spodnotriasové bridlice a vápence stredného triasu. Má význam aj ako speleologická lokalita; v jeho stráňach sa nachádzajú dve korózne priepasti (*Priepasť v Turnianskom hradnom vrchu* a *Machová priepasť v Hradnej stráni*) a pravdepodobne relikt paleoponoru. Okrem toho predstavuje významný xerotermný faunistický (*jašterica zelená, jašterica múrová, užovka hladká* ap.) i floristický biotop, a takisto krajinno-ekologický i estetický prvok na rozhraní geomorfologických celkov *Košická kotlina* a *Slovenský kras*. 

Nachádza sa v katastrálnom území obce Turňa nad Bodvou v okrese Košice - okolie v Košickom kraji. Územie bolo vyhlásené v roku 1964 na rozlohe 13,79 ha. Ochranné pásmo nebolo stanovené.

Predmetom ochrany je: *NPR predstavuje skrasovatenú lokalitu vzácneho endemického rastlinného druhu - rumenice turnianskej (Onosma tornensis, endemit Slovenského krasu) a vzácny krajinársko-estetický, osvetovo-výchovný a turistický objekt.*

## Referencie

## Iné projekty

## Externé odkazy
* 
* Chránené územia, štátna ochrana prírody Slovenskej republiky

## Zdroj

Kategória:Národné prírodné rezervácie v Košickom kraji
Kategória:Chránené územia v okrese Košice-okolie
Kategória:Turňa nad Bodvou
Kategória:Hradné vrchy na Slovensku
Biocentrum

**Biocentrum** je biotop alebo súbor biotopov v krajine, ktorý svojím stavom a veľkosťou umožňuje trvalú existenciu prirodzeného či pozmeneného, avšak prírode blízkeho ekosystému. Inými slovami, je to geograficky vymedzená oblasť, ktorá vhodným stavom prírodných podmienok umožňuje existenciu prirodzených - teda v podstate pôvodných - živočíšnych a rastlinných spoločenstiev.

Pojem biocentrum vychádza z Územného systému ekologickej stability, kde spolu s biokoridorom tvoria jeho dva základné články. 

## Veľkosť biocentra
thumb|Kunratický les ako prototyp biocentra
Biocentrum musí mať určitú veľkosť, aby umožnilo trvalú existenciu tohto ekosystému. Biocentrom teda napr. nebude Jelenia priekopa pod Pražským hradom. Na jednej strane je síce dosť husto zalesnený a vyskytujú sa tu niektoré typické živočíšne a rastlinné druhy, ale svojou rozlohou asi 5 hektárov neumožňuje trvalý život väčšiny druhov charakteristických pre tento biotop. Naopak Kunratický les je so svojimi 300 ha typické pražské biocentrum.

## Pozri aj
* Nadregionálne biocentrum
* Biokoridor
* Územný systém ekologickej stability

## Referencie


## Zdroj

Kategória:Ekológia
Územný systém ekologickej stability

**Územný systém ekologickej stability** (ÚSES) je krajinotvorný program, ktorého úlohou je zvýšenie ekologickej stability od najmenších celkov až po celoeurópske siete.

Podľa zákona č. 543/2002 Zb. o ochrane prírody a krajiny je dokumentácia ÚSES dokumentáciou ochrany prírody a krajiny a vytváranie a udržiavanie  územného systému ekologickej stability je verejným záujmom Zákon definuje ÚSES takto: *" ÚSES je taká  celopriestorová štruktúra navzájom prepojených ekosystémov, ich zložiek a prvkov, ktorá zabezpečuje rozmanitosť podmienok a foriem života v krajine. Základ tohto systému predstavujú biocentrá, biokoridory a interakčné prvky nadregionálneho, regionálneho alebo miestneho významu."*

ÚSES je tvorený nasledujúcimi prvkami:
* Biocentrum
* Biokoridor
* Interakčný prvok

ÚSES môže byť nadregionálny (GNÚSES), regionálny (RÚSES) alebo lokálny (MÚSES).

## Hlavné ciele ÚSES
# Uchovanie a zabezpečenie vývoja prirodzeného genofondu krajiny v rámci jeho prirodzeného priestorového členenia
# Vytvorenie optimálneho priestorového základu ekologicky stabilných plôch v krajine z hľadiska zabezpečenia ich maximálneho kladného pôsobenia na okolité menej stabilné časti

## Referencie
 

## Externé odkazy
* Definícia ÚSES - Agentúra ochrany prírody a krajiny

## Zdroj

Kategória:Ekológia
Interakčný prvok

**Interakčný prvok** je taký prvok, ktorý nemusí nadväzovať na biocentrá a biokoridory a tvoriť s nimi funkčnú sieť.

Je to skladobný prvok ÚSES. Pôsobí iba ako relatívne stabilná časť krajiny s pozitívnym vplyvom na svoje okolie. Za interakčný prvok ÚSES môžeme považovať napr. sprievodnú zeleň pozdĺž komunikácie, ak nespája žiadne biocentrá.

## Zdroj

Kategória:Ekológia
Číčovské mŕtve rameno

**Číčovské mŕtve rameno** je národná prírodná rezervácia, ktorú spravuje ŠOP - S-CHKO Dunajské luhy.

Nachádza sa v katastrálnom území obcí Kľúčovec a Číčov v okrese Komárno a Dunajská Streda v Nitrianskom kraji a Trnavskom kraji. Územie bolo vyhlásené v roku 1964 na rozlohe 79,8715 ha  a zaradené do 5. stupňa ochrany. Rozloha ochranného pásma bola stanovená na 55,2553 ha a ochranné pásmo bolo zaradené do 4. stupňa ochrany.

Predmetom ochrany je: *Chránené územie predstavuje zvyšok mŕtveho ramena rieky Dunaj s výskytom rôznych vodných biocenóz, výskytom vzácneho vodného vtáctva a rastlinstva a vzácneho glaciálneho reliktu hraboša severského (Microtus economus). Územie je významné ako estetický a vedeckovýskumný objekt.*

## Referencie

## Externé odkazy
* Národná prírodná rezervácia Číčovské mŕtve rameno, Štátny Zoznam osobitne chránených častí prírody SR
* Chránené územie, štátnej ochrany prírody Slovenskej republiky

## Zdroj

Kategória:Národné prírodné rezervácie v Trnavskom kraji
Kategória:Národné prírodné rezervácie v Nitrianskom kraji
Kategória:Chránené územia v okrese Komárno
Kategória:Chránené územia v okrese Dunajská Streda
Kategória:Kľúčovec
Kategória:Číčov
Kategória:Chránená krajinná oblasť Dunajské luhy